’n Gesaghebbende verslag onthul waarom 45 oortreders in ses verskillende gevangenisse in die land hulle tot wildmisdaad gewend het.
Sommige oortreders het die Zambezistreek wat deel is van die Kavango-Zambezi-oorgrensgebied (Kaza) as ’n brandput vir onwettige wildhandel geïdentifiseer.
Wat die demografie van die oortreders betref, is elkeen van die 45 manlik. Daar was drie gevalle waar vroue betrokke was, maar hulle is later vrygelaat.
“Onwettige wildhandel is ’n baie ingewikkelde kwessie,” het die hoofouteur, Dominique Prinsloo, uitgewys.
Die bevindinge in die verslag kan as voorkomingstrategieë gebruik word. Die verslag is deur USAID gefinansier.